Nyeste Skilderie af Kiøbenhavn, 1827-02-24
Foruden en utallig Mængde forfaldne Kirker og Kapeller, til hvis Ødelæggelse den presbyterianske fromme Jver siden Reformationen, fornemmelig har bidraget, og foruden nogle gamle Lehnsherrers ligeledes ødelagte Slotte, findes her ogsaa endnu en Erindring af den vældige Oliver Cromvel, i Levninger af en lille Fæstning. men en skjønnere og mere vedvarende have hans engelske Soldater stiftet ham her saavelsom paa Shetland. De medbragte mange Kundskaber til Landet, som man her ikke besad, og opvakte mangen Slags nyttig Virksomhed. Jblandt andet lærte de at bygge bedre Huse, bedre at dyrke Jorden, at bruge Mergel som Frugtbarheds Middel, de indførte og den i dette fugtige Klima saa fortræffelig voxende Kaalplante. Ogsaa paa Shetlandsøerne er deres tiaarige Ophold, til Bevogtning og Øens Dyrkning, ikke bleven uden velgjørende Spor og virksom Jndflydelse paa Sproget og Sæderne. Mange af dem foretrak efter Restaurationen at bosætte sig for stedse i disse fjerne Egne. Men at den cromvelske Hær udmærkede sig ved høi Dannelse, Tugt og Sædelighed, frem for alle Hære, som nogensinde bleve forsamlede under Fanerne i England, tilstaae selv de bittreste Fjender af Puritanernes og Jndependenternes Parti. Havre og Byg er det oprindelige ørkenøiske Korn; Høsten begynder sædvanlig i Begyndelsen af September, men for det meeste bliver Kornet afmeiet umodent, af Frygt for Veir og Vind og Ufred af Kreaturerne. Selv under Agerdyrkningens slette Beskaffenhed bliver i det Hele dyrket mere Korn end Øerne bruge. Bedre Landmænd have siden ogsaa lagt sig efter Dyrkningen af de ædlere Kornsorter, selv noget Hvede, og vinde hyppig 10 til 15 Fold; af Kartofler, som siden deres Indførelse Aar 1730 stedse blive hyppigere dyrkede, ofte 30 til 40 Fold. Alligevel kunne de faae en halv Gang mere af disse Produkter, naar der ikke fandtes Forhindringer i Øernes hele Forfatning, som undertrykke enhver høiere Virksomhed, og holde den stakkels ørkenøiske Landmand i Modløshed, Dovenhed og Slaphed. Derfor seer man og hvorledes de undlade at betjene sig af de i Mængde forhaanden værende Steenbrud til deres Boligers Bygning. De boe heller for største Delen i ret simple lave Jord- og Jordtørvshytter. Ligeledes ere de meget tilbage i Fiskefangst, som neppe bliver drevet til Huusbehov, uagtet Havet tilbyder dem den rigeste Fylde, hvilket dog alligevel tildeels har sin Grund deri, at Agerdyrkningen just falder i de Maaneder, hvor Fiskefangsten skulde være meest belønnende. Blot Hummerfangsten er siden 20 Aar i Tiltagelse og forsyner Londons Torve. Kelp er en Søetang som Havet særdeles rigelig opkaster paa disse Kyster, og ved dens Forbrændelse bliver Soda vundet. Der er især 4 Arter af denne Vext, som man indsamler til dette Brug. Den befæster sine Rødder paa de ubevægelige Klipper, paa de løse Stene og endogsaa paa Drivtømmer, uden imidlertid at drage nogen Næring deraf. Og saa voxe de ikke paa Dybet, men allene paa Stranden, i det Rum, hver Flod og Ebbe snart overflyde dem, snart blotte dem, ganske eller tildeels. Først for omtrent 100 Aar siden synes Kelpvirkningen at have taget sin Begyndelse paa Ørkenøerne, og fandt i Førstningen ringe Opmuntring. Men som Prisen Aar for Aar steg voxte ogsaa en levende Virksomhed, og man kan antage, at i de sidste 30 Aar, i det mindste 800,000 Pund Sterling maae være kommet indi dette fattige Land, for dette Produkt. Om nu end før denne Periode, Ørkenøernes Beboeres Virksomhed stod paa det laveste Trin, og et den end paa nogen Maade først nu bleven vakt, ja, leve de, og klæde sig nu meget bedre og holde sig reenligere; ere deres Huse varmere, nettere, beqvemmere, hæve de sig ved Følelse af deres Velstand til en høiere Selvstændighed; saa har dog Agerdyrkningen og enhver anden Green af den indenlandske Jndustrie endnu ingen Fordeel trukket deraf, og kun Luxus er steget til en Høide, som, ved den tvivlsomme Vedvarenhed af en enkelt Udførselsartikkel, hviler paa en meget usikker Grund.